Eelnõu kohaselt lubatakse Eesti Mereakadeemial kasutada Euroopa Regionaalarengu Fondi poolt rahastatava "Riiklike  struktuurivahendite kasutamise strateegia 2007-2013" programmi projekti "Spinnaker" tegevuste ajutiseks rahastamiseks kuni 45 129 eurot riigieelarvest. Projekti käigus tehakse merendusklastrialaseid uuringuid ning osaletakse Eesti Lähimerevedude ja Logistika Arenduskeskuse loomises ja Saaremaa Kompetentsikeskuse töös. Projekt võimaldab laiendada täiendusõppe kursuste valikut ja arendada e-õpet, mis aitab oluliselt suurendada sihtgrupi suurust. Sildfinantseerimiseks saadud raha tagastatakse hiljemalt 31. detsembril  2012. aastal.